
Locuinţe cu regim redus de înălţime cu caracter rural
SECŢIUNEA 1. CARACTERUL ZONEI 
Zona este caracterizată de funcţiunea rezidenţială de densitate mică (predominant locuinţe unifamiliale) însoţite de anexe şi suprafeţe agricole sau de activităţi manufacturiere şi de mică producţie, de parcelarul de tip rural, dezvoltat în profunzime (cu parcele având în general deschiderea la stradă de 10 – 18 m, adâncimea de 30 – 100 m şi suprafaţa de 300 – 1500 mp), şi de regimul de construire izolat, bazat pe tipologiile tradiţionale de ocupare a terenului (case lungi, dezvoltate în adâncime, dispuse în vecinătatea uneia din limitele laterale de proprietate, cărora li se adaugă corpuri noi, dispuse de o manieră diversă, rezultat al unui proces 
de densificare). 
 A. CONDIŢIONĂRI PRIMARE CONDIŢIONĂRI PRIMARE
 În cazul elaborării PUZ, se vor respecta următoarele condiţii: 
(a) Teritoriul minim care urmează să fie reglementat prin PUZ va fi Unitatea Teritorială de Referinţă. In cazuri bine justificate se poate accepta elaborarea PUZ pe un teritoriu mai restrâns, dacă acesta se evidenţiază ca o unitate urbanistică independentă, unitară şi coerentă din punct de vedere spaţial şi funcţional. Acesta va include minimum un cvartal. 
(b) Prin Avizul de Oportunitate (Avizul Arhitectului Şef) se vor specifica detaliat programul urbanistic, obiectivele şi servituţile de utilitate publică, restricţiile stabilite prin PUG, ca şi cele identificate ulterior sau ca efect al prevederilor PUZ, alte condiţionări specifice teritoriului în cauză. 

Pentru reglementările cu caracter definitiv specificat în cadrul prezentului Regulament nu se admit derogări prin intermediul PUZ sau PUD. 
B. SERVITUTI PENTRU OBIECTIVE DE UTILITATE B. SERVITUTI PENTRU OBIECTIVE DE UTILITATE PUBLICĂ AFLATE ÎN ZONĂ, ALTE RESTRICTII 
Se vor aplica în mod obligatoriu servituţile generate de obiectivele de utilitate publică precum şi celelalte restricţii, aşa cum sunt ele evidenţiate în PUG 
Servituţi de utilitate publică: 
Pentru trama stradală până la nivel de colectoare se vor aplica servituţile aşa cum sunt ele marcate în PUG . In cazul elaborării PUZ, în cadrul acestuia se vor stabili locaţii concrete şi servituţile de utilitate publică aferente pentru trama stradală de interes local, infrastructura edilitară, spaţii verzi, locuri de joacă pentru copii, piaţete, instituţii publice de învăţământ, sănătate, locinţe sociale etc, conform programului urbanistic stabilit prin Avizul de Oportunitate (Avizul Arhitectului Şef). 
C. REGLEMENTĂRI PENTRU SPATIUL PUBLIC C. REGLEMENTĂRI PENTRU SPATIUL PUBLIC 
Amenajarea şi utilizarea spaţiului public se va face cu respectarea reglementărilor cuprinse în reglementarile de mai jos. Pentru lucrările de modernizare a reţelei de străzi se vor elabora proiecte de specialitate, în cadrul cărora se vor aplica profile transversale unitare, specific rezidenţiale (conform pug) ce vor determina caracterul spaţiului public şi al zonei. Profilele transversale vor cuprinde în mod obligatoriu plantaţii de arbori în aliniament, locuri de staţionare în lung, trotuare de minimum 1,50 m lăţime, trasee pentru biciclişti comune cu cele pentru vehicule, cu excepţia străzilor colectoare pe care se vor amenaja piste separate. Cablurile electrice şi de comunicaţii se vor introduce în subteran, ca şi toate celelalte reţele edilitare. Se recomandă limitarea vitezei de deplasare a autovehiculelor la 30 km/h, cu excepţia străzilor colectoare. 
Pentru lucrările de reabilitare sau amenajare a spaţiilor verzi / libere publice se vor elabora proiecte de specialitate, în cadrul cărora se vor organiza, de regulă, între altele, locuri de joacă pentru copii şi spaţii. Mobilierul urban va fi integrat unui concept coerent pentru imaginea urbană a spaţiilor publice din întregul ansamblu. 
SECŢIUNEA 2. UTILIZARE FUNCŢIONALĂ
 Se va aplica lista utilizărilor / activităţilor corespunzătoare fiecărei categorii de funcţiuni.
1. UTILIZĂRI ADMISE Locuinţe individuale (unifamiliale) şi anexele acestora: garaje, filigorii, împrejmuiri, platforme carosabile şi pietonale, amenajări exterioare. 
2. UTILIZĂRI ADMISE CU CONDIŢIONĂRI 
Locuinţe semicolective (familiale), 
cu maximum două unităţi locative - apartamente suprapuse sau locuinţe cuplate. 
Instalaţii exterioare 
(de climatizare, de încălzire, pompe de căldură etc) cu condiţia ca în funcţionare acestea să producă un nivel de zgomot care să fie inaudibil la nivelul ferestrelor vecinilor. 
Servicii cu acces public 
(servicii de proximitate), prestate în special de proprietari, cu următoarele condiţii: 
(a) să se adreseze preponderent locuitorilor zonei; 
(b) suprafaţa utilă ocupată de acestea să nu depăşească 80 mp; 
(c) să implice maximum 5 persoane; 
(d) activitatea (inclusiv depozitarea) să se desfăşoare numai în interiorul clădirii; 
(e) să nu producă poluare fonică, chimică sau vizuală, să nu afecteze intimitatea locuirii pe parcelele vecine; 
(f) pentru activităţi ce nu se conformează prevederii anterioare se va obţine acordul vecinilor de parcelă. Este de asemenea necesar acest acord pentru orice intervenţii asupra spaţiilor / clădirilor existente ce adăpostesc activităţi de natura celor mai sus menţionate; 
(g) pentru activităţi de alimentaţie publică se va obţine acordul vecinilor pe o rază de 50 m de la limita parcelei, pe toate direcţiile. 

Activităţi agricole 
(agricultură, legumicultură, livezit, viticultură, solarii, răsadniţe, pepiniere viticole, pepiniere pomicole, cultivarea plantelor cu folosinţă industrială, farmaceutică sau decorativă), cu următoarele condiţii: 
(a) să nu producă poluare fonică sau chimică 
(b) depozitarea utilajelor şi a materialelor să se realizeze în interiorul clădirilor 

Sevicii profesionale sau manufacturiere,mică producţie, 
prestate de proprietari/ocupanţi, cu următoarele condiţii: 
(a) să se desfăşoare în paralel cu funcţiunea de locuire; 
(b) suprafaţa utilă ocupată de acestea să nu depăşească 160 mp; 
(c) să implice maximum 5 persoane; 
(c) activitatea (inclusiv depozitarea materialelor, materiilor prime şi a utilajelor de orice fel aferente acesteia) să se desfăşoare numai în interiorul clădirilor; 
(d) să nu producă poluare fonică, chimică sau vizuală, să nu afecteze intimitatea locuirii pe parcelele vecine; 
(e) pentru activităţi ce nu se conformează prevederii anterioare se va obţine acordul vecinilor de parcelă. Este de asemenea necesar acest acord pentru orice intervenţii asupra spaţiilor / clădirilor existente ce adăpostesc activităţi de natura celor mai sus menţionate. 

Funcţiuni de învăţământ şi cercetare şi Funcţiuni de turism,
cu următoarele condiţii: 
(a) funcţiunile de turism se vor limita la următoarele tipuri: vilă turistică, pensiune turistică categoria urbană cu maxim 10 camere; 
(b) să se elaboreze un PUD pentru organizarea ocupării parcelei; 
(c) să se asigure suprafeţele necesare (de teren, utile, desfăşurate), funcţie de capacitate, conform normativelor privind proiectarea, realizarea şi exploatarea construcţiilor de acest tip; 
(d) pe parcelă să nu existe alte funcţiuni 

3. UTILIZĂRI INTERZISE 

Activităţile de depozitare şi comerţ en gros, indiferent de anvergura acestora. Activităţile de creştere comercială a animalelor. 
Sunt interzise orice utilizări, altele decât cele admise la punctele 1 şi 2. Această reglementare are caracter definitv şi nu poate fi modificată prin PUZ. Sunt interzise lucrări de terasament şi sistematizare verticală de natură să afecteze amenajările din spaţiile publice sau de pe parcelele adiacente. 
SECŢIUNEA 3. CONDIŢII DE AMPLASARE, ECHIPARE ŞI CONFIGURARE A CLĂDIRILOR 

Se recomandă ca amplasarea, orientarea şi configurarea clădirilor de locuit şi a celor anexe să se înscrie în tipologia gospodăriei tradiţionale specifice zonei. Extinderea, mansardarea sau supraetajarea clădirilor existente este posibilă doar cu respectarea condiţiilor de amplasare şi configurare reglementate în cadrul prezentei secţiuni. Clădirile sau părţile de clădiri existente ce nu se încadrează în prevederile prezentului regulament nu vor putea fi amplificate, ci doar menţinute în parametrii actuali. 
4. CARACTERISTICILE PARCELELOR: SUPRAFEŢE, FORME, DIMENSIUNI 
Se consideră construibile parcelele care îndeplinesc cumulativ următoarele condiţii: 
(a) să aibă front la stradă; 
(b) lungimea frontului la stradă să fie mai mare sau egală cu 10 m; 
(c) adâncimea să fie mai mare decât frontul la stradă; 
(d) suprafaţa să fie mai mare sau egală cu 350 mp; 
(e) să aibă formă regulată. 

Prin excepţie, în cazul parcelelor în înţeles urban existente ce nu îndeplinesc condiţiile enumerate mai sus, constructibilitatea acestora va putea fi demonstrată prin PUD, cu condiţia conformării integrale la prevederile prezentului regulament privind utilizarea funcţională, amplasarea, echiparea şi configurarea clădirilor, staţionarea autovehiculelor, posibilităţile maxime de ocupare şi utilizare a terenurilor. 
In cazul parcelelor existente la data intrării în vigoare a PUG, accesibile prin servitute de trecere, rezultate din divizarea unei parcele iniţiale în adâncime, construibilitatea acestora e condiţionată de acordul vecinilor, dacă parcelele acestora nu se află, la rândul lor, în aceeaşi situaţie. Se admit operaţiuni de divizare sau comasare a parcelelor, numai cu condiţia ca toate parcelele rezultate să respecte condiţiile mai sus menţionate, specifice zonei. 
5. AMPLASAREA CLĂDIRILOR FAŢĂ DE ALINIAMENT 
În situaţiile în care există alinieri unitare (aceeaşi retragere faţă de aliniament pe cel puţin patru parcele alăturate şi învecinate pe acelaşi front cu parcela în cauză), clădirile se vor retrage cu aceeaşi distanţă faţă de aliniament ca şi clădirile alăturate. În situaţiile cu alinieri variabile, clădirile se vor retrage cu cel puţin 3 m şi cu cel mult 6 m de la aliniament. Pentru parcelele de colţ, retragerea se va realiza faţă de ambele aliniamente. Garajele se vor retrage cu minimum 6 m de la aliniament, pentru a permite parcarea în faţă a unui autoturism. 
6. AMPLASAREA CLĂDIRILOR FAŢĂ DE LIMITELE LATERALE ŞI POSTERIOARE ALE PARCELELOR 
Pentru parcelele cu front la stradă de lungime mai mică sau egală cu 12 m: 
(a) în cazul existenţei unui calcan pe una din limitele laterale de proprietate,clădirile se vor alipi în mod obligatoriu de acesta, pe o adâncime de maximum 35 m, măsurată de la aliniament. Adiacent limitei de proprietate opuse clădirile se vor retrage de la acestea în mod obligatoriu cu o distanţă minimă egală cu 3 m. 
(b) în cazul în care faţă de una din limitele laterale de proprietate clădirea învecinată e situată la o distanţă mai mică de 2,00 m (în general 0,60 m), clădirea se va retrage de la această limită de proprietate în mod obligatoriu cu o distanţă minimă egală cu 3 m, iar faţă de cealaltă limită de proprietate, unde clădirea învecinată e retrasă cu mai mult de 2,00 m, clădirea se va retrage de la aceasta în mod obligatoriu cu o distanţă de minimum 60 cm. In acest caz, pe această latură înălţimea la cornişă sau la atic în punctul cel mai înalt va fi de maximum 4,50 m. 
(c) în cazul restructurării / extinderii / etajării unor clădiri existente se va aplica aceeaşi regulă, porţiunea  de construcţie ce nu se încadrează în reglementare putând fi menţinută ca atare, fără a i se modifica regimul de înălţime. In cazul mansardării unor clădiri existente intervenţia se va realiza în mod obligatoriu în geometria acoperişului actual. 

Pentru parcelele cu front la stradă de lungime mai mare de 12 m: 
(a) în cazul existenţei unui calcan pe una din limitele laterale de proprietate,clădirile se vor alipi în mod obligatoriu de acesta, pe o adâncime de maximum 35 m, măsurată de la aliniament. Adiacent limitei de proprietate opuse clădirile se vor retrage de la acestea în mod obligatoriu cu o distanţă minimă egală cu 3 m. 
(b) în cazul în care faţă de una din limitele laterale de proprietate clădirea învecinată e situată la o distanţă mai mică de 2,00 m, clădirea se va retrage de la această limită de proprietate în mod obligatoriu cu o distanţă minimă egală cu 3 m, iar faţă de cealaltă limită de proprietate, unde clădirea învecinată e retrasă cu mai mult de 2,00 m, clădirea se va retrage de la aceasta în mod obligatoriu cu o distanţă de minimum 2,00 m, caz în care, pe această latură înălţimea la cornişă va fi de maximum 4,50 m, sau cu minimum jumătate din înălţimea clădirii, măsurată la cornişa superioară sau la atic în punctul cel mai înalt, dar cu nu mai puţin decât 3 m. 
(c) în cazul restructurării / extinderii / etajării unor clădiri existente se va aplica aceeaşi regulă, porţiunea de construcţie ce nu se încadrează în reglementare putând fi menţinută ca atare, fără a i se modifica regimul de înălţime. In cazul mansardării unor clădiri existente intervenţia se va realiza în mod obligatoriu în geometria acoperişului actual. 

Pentru toate situaţiile 
(a) clădirile se vor retrage de la limita posterioară a parcelei cu o distanţă minimă egală cu înălţimea clădirii, măsurată la cornişa superioară sau la atic în punctul cel mai înalt, dar cu nu mai puţin decât 6 m. 
(b) garajele, inclusiv cele incluse în corpul principal de clădire, se vor putea alipi limitelor laterale ale parcelei, cu condiţia ca înălţimea calcanului rezultat să nu depăşească 2,80 m. 
(c) garajele se vor retrage cu cel puţin 6 m faţă de limitele posterioare ale parcelei. 
(d) în aprecierea dispoziţiei clădirilor învecinate nu se iau în considerare clădirile anexe şi provizorii. 
(e) toate construcţiile de pe parcela în înţeles urban se vor amplasa în fâşia adiacentă aliniamentului cu adâncimea de 50 m, cu excepţia ediculelor cu caracter provizoriu ce contribuie la organizarea grădinii (filigorii / pavilioane, depozite pentru unelte de grădină etc), a căror suprafaţă însumată va fi de maximum 25 mp. Această reglementare are caracter definitiv şi nu poate fi modificată prin PUZ sau PUD. 
(f) pe fundul fâşiei construibile se pot amplasa transversal pe parcelă, cu retrageri mai mici faţă de limitele laterale de proprietate, clădiri destinate activităţilor manufacturiere, de mică producţie sau agricole, cu condiţia să aibă o adâncime de maximum 8 m, un singur nivel suprateran şi înălţimea la cornişă de maximum 4,50 m. 

7. AMPLASAREA CLĂDIRILOR UNELE FAŢĂ DE ALTELE PE ACEEAŞI PARCELĂ 
Distanţa minimă dintre două clădiri aflate pe aceeaşi parcelă va fi egală cu jumătate din înălţimea clădirii mai înalte, măsurată la cornişă sau atic în punctul cel mai înalt, dar nu mai puţin decât 3 m. În cazul în care încăperi principale (camere de zi, dormitoare) sunt orientate spre spaţiul dintre cele două clădiri, distanţa minimă va fi de 6 m. 
8. CIRCULAŢII ŞI ACCESE 
Autorizarea executării construcţiilor este permisă numai dacă există acces direct la drumurile publice. Prin excepţie, pentru situaţii existente la data intrării în vigoare a PUG, se admite construirea parcelelor cu acces prin servitute la drumurile publice. Pe o parcelă, de la acelaşi drum public, se pot prevedea un singur acces pietonal şi un singur acces carosabil. Accesul carosabil (inclusiv poarta) va avea lăţimea de maximum 4 m. Orice acces la drumurile publice se va realiza conform avizului eliberat de administratorul acestora. Pentru căile pietonale şi carosabile din interiorul parcelelor se recomandă utilizarea îmbrăcăminţilor permeabile. 
9. STAŢIONAREA AUTOVEHICULELOR 
Staţionarea autovehiculelor se va organiza în interiorul parcelei.
Necesarul de parcaje: 
Locuinţe individuale (unifamiliale) sau semicolective (familiale), inclusiv în cazul în care ocupanţii desfăşoară activităţi liberale, manufacturiere sau de mică producţie: 
(a) un loc de parcare, recomandabil încorporat în volumul clădirii principale sau într-un garaj. 
(b) un loc suplimentar de parcare de dimensiuni corespunzătoare pentru a înscrie la adresa respectivă un autovehicul de transport marfă de mic tonaj 

Servicii cu acces public (servicii de proximitate): 
(a) un loc de parcare 

Prin excepţie, în situaţiile în care, din motive demonstrabile, în interiorul parcelei nu pot fi realizate în condiţii rezonabile parcaje sau numărul de parcaje necesar, pentru lucrări de restructurare parţială (schimbări de destinaţie, demolări parţiale, extinderi, mansardări, adiţionare de noi corpuri de clădire etc), se poate accepta parcarea pe domeniul public, pe bază de abonament. In aceste cazuri se va elabora un PUD. 
Funcţiuni de învăţământ şi cercetare: 
- parcaje pentru personal: 
(b) minimum un loc de parcare la 5 persoane, dar nu mai puţin de două 

Funcţiuni pentru turism
nr. locuri de parcare = 30% - nr. camere 

10. ÎNĂLŢIMEA MAXIMĂ ADMISĂ A CLĂDIRILOR 
Regimul de înălţime maxim admis este de trei niveluri supraterane 
(parter + etaj + mansardă / nivel retras) sau (demisol + parter + mansardă / nivel retras). Retragerea ultimului nivel va fi mai mare sau egală cu 1,80 m faţă de planul faţadei spre stradă / spaţiul public. Totalizat, regimul de înălţime nu poate depăşi una dintre următoarele configuraţii: (S)+P+1+M, (S)+P+1+R, D+P+M, D+P+R (semnificaţiile prescurtărilor: S – subsol, D – demisol, P – parter, M – mansardă, R – nivel retras).Înălţimea maximă admisă a clădirilor, măsurată la coama acoperişului sau la aticul nivelului retras, în punctul cel mai înalt, nu va depăşi 10,5 m. 
11. ASPECTUL EXTERIOR AL CLĂDIRILOR 
Autorizarea executării construcţiilor este permisă numai dacă aspectul lor exterior nu contravine funcţiunii acestora, caracterului zonei (HG 525/1996, Art. 32) aşa cum a fost el descris în preambul şi peisajului urban. Autorizarea executării construcţiilor care, prin conformare, volumetrie şi aspect exterior, intră în contradicţie cu aspectul general al zonei şi depreciază valorile general acceptate ale urbanismului şi arhitecturii, este interzisă. (HG 525/1996, Art. 32). Arhitectura clădirilor noi va fi de factură modernă şi va exprima caracterul programului (locuire). Se interzice realizarea de pastişe arhitecturale sau imitarea stilurilor istorice. Pentru corpurile de clădire destinate activităţilor agricole, manufacturiere sau de mică producţie expresia argitecturală va fi specifică acestora. Volumetria va fi echilibrată, specifică programului de locuit. Acoperişurile cu şarpantă vor avea forme simple, în două sau patru ape, cu pante egale şi constante ce nu vor depăşi 60/70 grade., sau cu terasă. Cornişele vor fi de tip urban. Raportul plin-gol va fi apropiat de cel predominant în zonă. Materialele de finisaj vor fi cele specifice zonei – ţiglă ceramică sau tablă lisă fălţuită pentru acoperişe înclinate, tencuieli pentru faţade, placaje din piatră sau tencuieli pentru socluri şi alte elemente arhitecturale. Pentru tâmplării (uşi şi ferestre) se recomandă lemnul. Culorile vor fi pastelate, deschise, apropiate de cele naturale, specifice. Se interzice folosirea culorilor saturate, stridente, închise la toate elementele construcţiei. La clădirile existente se interzice eliminarea decoraţiilor specifice (ancadramente, cornişe, brâuri, colonete, pilaştri, tâmplării împrejmuiri etc) cu ocazia renovării sau a reabilitării termice. In cazul restructurării/extinderii aceste elemente se vor îngloba, de regulă, în conceptul general. Serviciile profesionale ale ocupanţilor vor putea fi marcate prin plăci metalice gravate cu dimensiunea maximă de 30x50 cm. Acestea vor fi amplasate numai la limita sau în afara domeniului public. Activităţile manufacturiere sau de mică producţie vor avea firme a căror dimensiune nutrebuie să depăşească 1,20 x 0,80 m, amplasate pe faţadele principale ale clădirilor, armonizate ca design şi poziţionare cu arhitectura acestora. 
12. CONDIŢII DE ECHIPARE 
Toate utilităţile se vor asigura prin racordare la reţelele edilitare publice, zona beneficiind de echipare completă. Firidele de branşament şi contorizare vor fi integrate în împerjmuire. Se interzice dispunerea aeriană a cablurilor de orice fel (electrice, telefonice, CATV etc). Se interzice conducerea apelor meteorice spre domeniul public sau parcelele vecine. Fiecare parcelă va dispune de o platformă sau de un spaţiu interior parcelei (eventual integrat în împrejmuire) destinat colectării deşeurilor menajere, accesibil din spaţiul public. 
13. SPAŢII LIBERE ŞI SPAŢII PLANTATE 
Pe ansamblul unei parcele, spaţiile verzi sau cele destinate activităţilor agricole, organizate pe solul natural, vor ocupa minim 30% din suprafaţa totală şi vor cuprinde exclusiv vegetaţie (joasă, medie şi înaltă). Spre stradă/spaţiul public, în zonele de retragere faţă de aliniamente (grădina de faţadă), minim 50% din suprafeţe vor fi organizate ca spaţii verzi. Eliminarea arborilor maturi este interzisă, cu excepţia situaţiilor în care aceştia reprezintă un pericol iminent pentru siguranţa persoanelor sau a bunurilor sau ar împiedica realizarea construcţiilor autorizate. 
14. ÎMPREJMUIRI 
Spre spaţiul public aliniamentul va fi obligatoriu închis pe toată lungimea sa prin împrejmuire. Imprejmuirile orientate spre spaţiul public vor avea un soclu opac cu înălţimea maximă de 80 cm şi o parte transparentă, realizată din grilaj metalic sau într-un sistem similar care pemite vizibilitatea în ambele direcţii şi pătrunderea vegetaţiei. 
Înălţimea maximă a împrejmuirilor va fi de 2,2 m. Împrejmuirile vor putea fi dublate de garduri vii. Imprejmuirile spre parcelele vecine vor avea maximum 2,5 m înălţime şi vor fi de tip transparent sau opac. Porţile împrejmuirilor situate în aliniament se vor deschide spre interiorul parcelei. Tratamentul arhitectural al împrejmuirilor va fi corelat cu cel al clădirilor aflate pe parcelă. 
SECŢIUNEA 4. POSIBILITĂŢI MAXIME DE OCUPARE ŞI UTILIZARE A TERENULUI 
Indicii urbanistici POT şi CUT se vor calcula în raport cu suprafaţa de teren măsurată pe o adâncime de 50 m de la aliniament (zona construibilă a parcelei). Pentru parcelele cu o adâncime mai mică decât 50 m, indicii se vor calcula în raport cu întreaga suprafaţă a parcelei. 
15. PROCENT MAXIM DE OCUPARE A TERENULUI (POT) 
Locuinţe, alte utilizări admise: 
POT maxim = 35% 
Instituţii de educaţie / învăţământ - creşe, grădiniţe, şcoli publice şi private: 
POT maxim = 25%. 
Această reglementare se va aplica şi în cazul extinderii clădirilor existente sau al adăugării de noi corpuri de clădire, calculul făcându-se în mod obligatoriu pe întreaga parcelă, în înţeles urbanistic. 
16. COEFICIENT MAXIM DE UTILIZARE A TERENULUI (CUT) 
Locuinţe, alte utilizări admise: CUT maxim = 0,9 
Instituţii de educaţie / învăţământ - creşe, grădiniţe, şcoli publice şi private: CUT maxim = 0,5. 
Această reglementare se va aplica şi în cazul extinderii, mansardării, supraetajării clădirilor existente sau al adăugării de noi corpuri de clădire, calculul făcându-se în mod obligatoriu pe întreaga parcelă, în înţeles urbanistic. În cazul mansardărilor, suprafaţa nivelului (SN) mansardei va reprezenta maximum 60% din suprafaţa nivelului curent (se va lua în calcul numai porţiunea cu h liber ≥ 1,40 m).
